**Νέα σύνθεση Δ.Σ. της ΔΕΗ Α.Ε.**

**Ανακοίνωση**
Η ΔΕΗ Α.Ε. ανακοινώνει ότι, το Διοικητικό Συμβούλιο της Εταιρείας κατά τη συνεδρίαση του στις 21 Φεβρουαρίου 2020, αφού έλαβε υπόψη του την από 20.2.2020 παραίτηση του κ. Αναστάσιου Βλασσόπουλου από Μέλος του Διοικητικού της Συμβουλίου, νομίμως συνέρχεται και συνεδριάζει, δυνάμει του άρθρου 9, παράγρ. 3 του ισχύοντος Καταστατικού και μέχρι την εκλογή νέου Μέλους του σε αντικατάσταση του από 20.2.2020 παραιτηθέντος Μέλους του κ. Αναστάσιου Βλασσόπουλου (Ανεξάρτητο - Μη Εκτελεστικό Μέλος), με τα εξής εναπομείναντα Μέλη του και με την Ιδιότητα εκάστου, παρατιθέμενη αντιστοίχως:

• Στάσσης Γεώργιος, Πρόεδρος του Διοικητικού Συμβουλίου και Διευθύνων Σύμβουλος, Εκτελεστικό Μέλος με θητεία έως και τις 21.8.2022.
• Παπαδημητρίου Πύρρος, Αντιπρόεδρος του Διοικητικού Συμβουλίου, Μη Εκτελεστικό Μέλος με θητεία έως και τις 21.8.2022.
• Βενιέρης Γεώργιος, Σύμβουλος, Ανεξάρτητο - Μη Εκτελεστικό Μέλος με θητεία έως και τις 16.12.2021.
• Δοξάκη Δέσποινα, Σύμβουλος, Ανεξάρτητο - Μη Εκτελεστικό Μέλος με θητεία έως και τις 26.6.2022.
• Θεοδωρίδης Στέφανος, Σύμβουλος, Ανεξάρτητο - Μη Εκτελεστικό Μέλος με θητεία έως και τις 21.8.2022.
• Καρακούσης Γεώργιος, Σύμβουλος και Αναπληρωτής Διευθύνων Σύμβουλος, Εκτελεστικό Μέλος με θητεία έως και τις 16.12.2021.
• Καραλευθέρης Παντελής, Σύμβουλος, Μη Εκτελεστικό Μέλος, Εκπρόσωπος των Εργαζομένων με θητεία έως και τις 6.6.2022.
• Καρδαμάκης Στέφανος, Σύμβουλος, Ανεξάρτητο - Μη Εκτελεστικό Μέλος με θητεία έως και τις 21.8.2022.
• Πατεράκης Αλέξανδρος, Σύμβουλος και Αναπληρωτής Διευθύνων Σύμβουλος, Εκτελεστικό Μέλος με θητεία έως και τις 21.8.2022.
• Φωτόπουλος Νικόλαος, Σύμβουλος, Μη Εκτελεστικό Μέλος - Εκπρόσωπος των Εργαζομένων με θητεία έως και τις 6.6.2022.
 **Αθήνα, 24 Φεβρουαρίου 2020**